**JELGAVAS VALSTSPILSĒTAS PAŠVALDĪBAS 2022. GADA 25. AUGUSTA SAISTOŠO NOTEIKUMU NR.22-27**

**“GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR.21-19 “MAZNODROŠINĀTAS MĀJSAIMNIECĪBAS SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1.Īss projekta satura izklāsts** | Saistošie noteikumi  (turpmāk - noteikumi) tiek izdoti, lai precizētu kārtību, kādā piešķir sociālās palīdzības pabalstu atsevišķu izdevumu apmaksai - ēdināšanas pakalpojuma apmaksai pirmsskolas izglītības iestādē un pabalsta ēdināšanas pakalpojuma apmaksai vispārējās izglītības iestādē izglītojamajam, kurš mācās šajā izglītības iestādē un apgūst obligāto pirmsskolas izglītības programmu (sagatavošana pamatizglītības ieguvei). Pabalsts ēdināšanas pakalpojuma apmaksai pirmsskolas izglītības iestādē tiek piešķirts par faktiski saņemto ēdināšanas pakalpojumu 100 % apmērā trūcīgas/maznodrošinātas mājsaimniecības statusa noteiktajā periodā, ja izglītojamais apgūst izglītību: * Jelgavas valstspilsētas pašvaldības iestādes "Jelgavas izglītības pārvalde" pirmsskolas izglītības iestādē;
* privātajā pirmsskolas izglītības iestādē, kuras izglītības pakalpojumu sniegšanas vieta ir Jelgavas valstspilsētas administratīvajā teritorijā;
* citas pašvaldības pirmsskolas izglītības iestādē;
* privātajā pirmsskolas izglītības iestādē, kuras izglītības pakalpojumu sniegšanas vieta ir citas pašvaldības administratīvajā teritorijā.

Pabalsta ēdināšanas pakalpojuma apmaksas pirmsskolas izglītības iestādē piešķiršanai piemēro noteikumos noteikto ēdināšanas pakalpojuma maksu dienā vienam izglītojamajam augstākminētajos izglītības iestādēs.Pabalstu ēdināšanas pakalpojuma apmaksai kārtējā mācību gadā vispārējās izglītības iestādē par faktiski saņemto ēdināšanas pakalpojumu 100 % apmērā no Jelgavas valstspilsētas pašvaldības iestādes "Jelgavas izglītības pārvalde" vai citas pašvaldības apstiprinātā ēdināšanas pakalpojuma maksas piešķir trūcīgas/maznodrošinātas mājsaimniecības statusa noteiktajā periodā izglītojamajam:* kurš mācās vispārējās izglītības iestādē;
* kurš apgūst obligāto pirmsskolas izglītības programmu (sagatavošana pamatizglītības ieguvei).
 |
| **2.Projekta nepieciešamības pamatojums** | Noteikumi nepieciešami, lai precizētu kārtību, kādā saņem sociālās palīdzības pabalstu atsevišķu izdevumu apmaksai – pabalsta ēdināšanas pakalpojuma apmaksai pirmsskolas izglītības iestādē un pabalsta ēdināšanas pakalpojuma apmaksai vispārējās izglītības iestādē, piemērojot ēdināšanas pakalpojuma cenu dienā vienam izglītojamajam attiecīgajā pirmsskolas vai vispārējās izglītības iestāde. Lai administrētu minētos pabalstus ir nepieciešams precizēt, kāda institūcija apstiprina ēdināšanas pakalpojuma cenu Jelgavas valstspilsētas pašvaldības, citu pašvaldību pirmsskolas un vispārējās izglītības iestādēs, kā arī privātajos pirmsskolas izglītības iestādēs.  |
| **3.Informācija par plānoto projekta ietekmi uz pašvaldības budžetu** | Noteikumu izpildei ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” 2022. gada budžetā. Uz 31.07.2022. izglītojamo skaits, kuri saņēma pabalstu ēdināšanas pakalpojuma apmaksai pirmsskolas izglītības iestādē ir 9 personas no trūcīgas/maznodrošinātas mājsaimniecības, bet pabalsta ēdināšanas pakalpojuma apmaksai vispārējās izglītības iestādē saņēmēju skaits uz 31.05.2022. ir 51 persona. Tiek prognozēts, ka no 01.09.2022. līdz 31.12.2022. pabalstu nodrošināšanai ir nepieciešams papildu finansējums 4240,00 *euro* apmērā, tajā skaitā pabalstam ēdināšanas pakalpojuma apmaksai pirmsskolas izglītības iestādē 1600,00 *euro* (20 izglītojamie pirmsskolas vecumā no trūcīgas/maznodrošinātas mājsaimniecības x 20,00 *euro* mēnesī (palielinājums par ēdināšanas pakalpojuma apmaksu mēnesī vidēji) vienai personai x 4 mēneši laika periodā no 01.09.2022. līdz 31.12.2022.) un pabalstam ēdināšanas pakalpojuma apmaksai vispārējās izglītības iestādē 2640,00 *euro* (60 izglītojamie no trūcīgas/maznodrošinātas mājsaimniecības x 11,00 *euro* mēnesī (palielinājums par ēdināšanas pakalpojuma apmaksu mēnesī vidēji) vienai personai x 4 mēneši laika periodā no 01.09.2022. līdz 31.12.2022.). |
| **4.Informācija par plānoto projekta ietekmi uz uzņēmējdarbības vidi pašvaldības teritorijā** | Nav. |
| **5.Informācija par plānoto projekta ietekmi uz administratīvajām procedūrām** | Nav. |
| **6.Informācija par konsultācijām ar privātpersonām** | Ir bijušas.  |

Jelgavas valstspilsētas domes priekšsēdētājs A.Rāviņš